L 217/62
MT
Il-Ġurnal Uffiċjali tal-Unjoni Ewropea
22.8.2022
4.2.
Kummenti mill-Portugall
(63)
Il-kummenti ppreżentati mill-Portugall fl-ittra tas-26 ta’ Settembru 2018 huma miġbura fil-qosor fil-premessi li ġejjin.
(64)
Il-Portugall jargumenta li deċiżjoni negattiva dwar l-iskema ZFM jkollha effetti drammatiċi u irreparabbli fuq is-sostenibbiltà ekonomika ta’ Madeira (82).
Għalhekk, jenħtieġ li l-Kummissjoni tqis l-istatus tar-reġjun ultraperiferiku ta’ Madeira, li huwa rikonoxxut fl-Artikolu 349 tat-TFUE.
(65)
Il-Portugall jargumenta wkoll li l-Kummissjoni jenħtieġ li tikkunsidra fil-valutazzjoni tagħha l-impatt ekonomiku taliskema ZFM fl-iżvilupp tar-reġjun (83), b’mod partikolari billi tikkunsidra l-effett ekonomiku tagħha fuq il-kummerċ nazzjonali, Ewropew u internazzjonali (84).
(66)
Finalment, il-Portugall iqis li l-investigazzjoni fil-fond li għaddejja tiddiskrimina lil Madeira kontra ġuriżdizzjonijiet oħra, li japplikaw rati preferenzjali tat-taxxa fuq l-introjtu u jaħarbu mir-regoli dwar l-għajnuna mill-Istat (85).
L-eżistenza tal-għajnuna
(67)
Il-Portugall iqis li l-iskema ZFM ma tinvolvix riżorsi tal-Istat (jiġifieri żieda fin-nefqa jew saħansitra tnaqqis fid-dħul għall-baġit pubbliku).
L-iskema ma tikkorrispondix għal “nefqa tat-taxxa reali” iżda sempliċiment għal nefqa tattaxxa virtwali jew anke għal finzjoni kontabilistika (“telf teoretiku tad-dħul mit-taxxa”) (86).
Il-Portugall ikompli jispjega li l-kumpaniji huma stabbiliti biss fiż-ZFM, u jinvestu hemmhekk, wara l-eżistenza tal-ħelsien mit-taxxa.
Inkella, mingħajr il-benefiċċju tat-taxxa, ma kinux jistabbilixxu fiż-ZFM jew iħallsu t-taxxi tas-soltu applikabbli filPortugall kontinentali jew f’Madeira (87).
(68)
Il-Portugall jargumenta li l-iskema ZFM tifforma parti mill-ekonomija ġenerali tal-iskema tat-taxxa Portugiża (88).
Il-Portugall iqis ukoll li, skont il-prattika tal-Kummissjoni (89), rata tat-taxxa baxxa applikata fi Stat Membru sħiħ jew f’reġjun awtonomu jenħtieġ li titqies bħala miżura ġenerali u, għalhekk, ma tagħtix vantaġġ lill-kumpaniji stabbiliti fiż-ZFM (90).
(82) Fl-2016, iż-ZFM ippermettiet il-ġbir ta’ kważi EUR [100-200] miljun f’taxxa korporattiva (kważi [15-25] % tat-taxxi totali miġbura f’dik is-sena fir-reġjun).
Dan jimplika r-rilokazzjoni ta’ aktar minn [1 000-2 000] kumpanija rreġistrati fiż-ZFM għal reġjuni jew għal pajjiżi oħra u żieda qawwija fil-qgħad fir-reġjun (fl-2014, kien hemm [4 000-6 000] impjieg dirett, indirett u indott fiż-ZFM, li ammontaw għal [1-10] % tal-impjiegi totali f’Madeira).
Ara l-ittri mill-Portugall tat-2 ta’ Mejju 2017, p. 6, u tas26 ta’ Settembru 2018 (Anness I), p. 62.
(83) Fil-perjodu 2012-2015, bħala medja, l-attività taż-ZFM, skont l-informazzjoni pprovduta mid-Direttorat tal-Istatistika Reġjonali ta’ Madeira (“Direção Regional de Estatística da Madeira”), kienet tirrappreżenta madwar [1-10] % tal-Valur Miżjud Gross (GVA) u [0,5-10] % tal-impjiegi tal-AMR.
L-attivitajiet marbuta mal-kummerċ, it-trasport u l-ħżin u mal-akkomodazzjoni u l-catering ikkontribwew l-aktar għall-GVA totali tal-kumpaniji stabbiliti fiż-ZFM (madwar [70-80] %).
L-attivitajiet tal-manifattura, marbuta mal-industrija, ikkontribwew l-aktar għall-impjiegi totali ġġenerati fir-reġjun ([30-40] %).
Fl-2014, iż-ZFM ammontat għal [1-10] % tal-valur miżjud iġġenerat fir-reġjun, jiġifieri madwar EUR [200-400] miljun, “Tax and economic analysis report - Madeira Free Trade Zone”, Ernest & Young, Settembru 2018, pp. 60-62 (Anness I tal-ittra mill-Portugall tas-26 ta’ Settembru 2018)”.
(84) Fl-2014, il-kumpaniji taż-ZFM żguraw 79 % tal-esportazzjonijiet (EUR [50-200] miljun).
Fl-2016, meta mqabbla mal-2014, l-esportazzjonijiet lejn il-komunità Ewropea żdiedu minn [20 000-30 000] għal [30 000-40 000] elf euro.
Is-setturi tal-ikel u talagrikoltura rrappreżentaw il-volum ewlieni tal-esportazzjonijiet, segwiti mis-setturi tal-makkinarju u tat-tessuti, u dawn kellhom effetti pożittivi innegabbli fuq l-iżvilupp tal-ekonomija Ewropea.
Ara “Tax and economic analysis report”, Ernest & Young, 24 ta’ Settembru 2018, p. 68.
(85) Malta, il-Lussemburgu, in-Netherlands u Ċipru.
Ara l-ittra mill-Portugall tas-26 ta’ Settembru 2018, pp. 14-16.
(86) Il-Baġits Ġenerali tal-Istat tal-1999 sal-2004 jiddikjaraw: “Din l-eżenzjoni ... tirrappreżenta taxxa mhux imposta fuq l-introjtu li, finnuqqas ta’ dan il-benefiċċju, ma tkunx teżisti” (Baġit Ġenerali tal-Istat tal-2002), jew “it-tneħħija tal-iskema attwali ...
ċertament ma twassalx biex jinkiseb dan id-dħul mit-taxxa” (Baġit Ġenerali tal-Istat tal-2004).
(87) Ittra mill-Portugall tas-26 ta’ Settembru 2018, il-paragrafu 50, p. 18.
(88) Ittra mill-Portugall tas-26 ta’ Settembru 2018, il-paragrafu 29, p. 13, u ittra mill-Portugall tal-11 ta’ Settembru 2017, p. 30.
(89) Id-Deċiżjoni tal-Kummissjoni (UE) 2019/1252 tad-19 ta’ Settembru 2018 dwar id-deċiżjonijiet tat-taxxa SA.
38945 (2015/C) (ex 2015/NN) mogħtija mil-Lussemburgu favur Mc Donald’s Europe (ĠU L 195, 23.7.2019, p. 20).
(90) ‘Tax and economic analysis report’, Ernest & Young, 24 ta’ Settembru 2018, p. 67.